Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Alkotmánybíróság 37/2005. (X. 5.) AB határozata megállapította, hogy alkotmányellenesek a törvényjavaslatnak azok a
Paragraph Index: 674

Az Alkotmánybíróság 37/2005. (X. 5.) AB határozata megállapította, hogy alkotmányellenesek a törvényjavaslatnak azok a rendelkezései, amelyek a személyes adatok kellõ védelme nélkül teszik bárki által megismerhetõvé az elmúlt rendszer állambiztonsági szolgálatainál foglalkoztatott személyeknek az Állambiztonsági Szolgálatok Történeti Levéltárában kezelt személyes adatait. A törvény nem tartalmaz semmilyen kiegyensúlyozást az információ szabadsága és a személyes adatok védelme között. Korlátozás nélkül az adatok megismeréséhez fûzõdõ alkotmányos jog érvényesülésének biztosít egyoldalúan, feltétlen elsõbbséget. Az Alkotmánybíróság azt is leszögezte, hogy a törvény alkotmányosan csak akkor kötelezheti a levéltárat arra, hogy honlapján személyes adatokat is tartalmazó iratot tegyen bárki számára hozzáférhetõvé, ha ezt olyan eljárás elõzi meg, amely – megfelelõ eljárási garanciák és jogorvoslat biztosításával – szavatolja az adatok valódiságát. A történtekhez szorosan kapcsolódik a T/15822. számú törvényjavaslat is, amely a múlt megismerésének teljes körû biztosítására hivatkozva az Alkotmányt kívánta módosítani. A törvényjavaslat a közérdekû adatok megismerésére és terjesztésére való jog körébe vonta volna a múlt megismeréséhez szükséges adatokat, kimondva, hogy „az 1990. február 15-e elõtt az állambiztonsági szolgálatokkal együttmûködõ, valamint e szervek alkalmazásában álló, törvényben meghatározott személyek ott megjelölt személyes adatai nyilvánosak”. Az adatvédelmi biztosi jogintézmény létrehozatala óta elsõ alkalommal fordult elõ, hogy a biztos által óvandó alapvetõ jog alkotmányos szabályainak módosítása kézzelfogható közelségbe került. Ebben az új helyzetben tisztázni kellett, hogy érinti-e az alkotmánymódosító törvényjavaslat az adatvédelmi biztos hatáskörét. Az Avtv. 25. §-ának (1) bekezdése szerint az adatvédelmi biztos „[...] javaslatot tesz az adatkezelést és a közérdekû adatok nyilvánosságát érintõ jogszabályok megalkotására, illetve módosítására, véleményezi az ilyen jogszabályok tervezetét.” Az adatvédelmi biztos mindenkor a hatályos Alkotmányra tekintettel kell, hogy ellássa feladatait. Ebbõl következõen nem szabad értéktartalmú észrevételt, javaslatot fûznie az Alkotmány módosítására irányuló, a jogállamiság keretei között maradó politikai kezdeményezéshez. Amennyiben a törvényalkotó véleményadásra kéri fel, úgy csak azt vizsgálhatja, hogy a tervezett módosítás összhangban van-e az Alkotmány más szabályaival, illetve a Magyar Köztársaság nemzetközi kötelezettségvállalásaival. Az adatvédelmi biztos ennek szellemében annak vizsgálatára szorítkozott, hogy mennyiben illeszthetõk be az alkotmánymódosító törvényjavaslatban foglaltak az adatvédelem és az információszabadság összefüggõ dogmatikai rendszerébe. (215/H/2005) Másik fontos és tanulságos ügyünk volt a személy- és vagyonvédelmi, valamint a magánnyomozói tevékenység szabályairól szóló törvény tervezetének véleményezése. A biztos a T/13634. számon benyújtott törvényjavaslatot és az ahhoz benyújtott módosító indítványokat folyamatosan figyelemmel kísérte, és tájékoztatta álláspontjáról az elõterjesztõt. Az 576/K/2005–2. számú átiratában egyebek mellett felhívta a figyelmet arra, hogy a törvényjavaslat szerint a vagyonõrök általi képrögzítés tárolási idejének meghosszabbítását kezdeményezõ módosító javaslatok indokolatlanok, az azokban megjelölt adatkezelési célok (például a képfelvétel segítheti a nyomozást; a bírósági eljárásban megkönnyíti a bizonyítást) nem teszik szükségessé az információs önrendelkezési jog súlyos korlátozását. Érvelésének alátámasztására bûnügyi statisztika felhasználásával elemezte a képfelvételek megõrzési idejének és a bûncselekmények megelõzésének, illetve felderítésének összefüggését. Amint ismeretes, az Alkotmánybíróság a köztársasági elnök indítványára megvizsgálta az elfogadott, de még ki nem hirdetett

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes